[Ovaj govor je snimljen 26. Oktobra 2020.
Razvoj vakcine za COVID-19
i etička razmatranja kontrolisane ljudske infekcije
se neprestano razvijaju.]
Aprila 2020,
donela sam, kako su mnogi mislili, rizičnu odluku.
Javila sam se da budem namerno zaražena COVIDom-19.
Ova infekcija bi bila deo studije kontrolisane ljudske infekcije
gde su mladim, zdravim ljudima date vakcine
i namerno su izloženi virusu koji izaziva COVID-19.
Ova ispitivanja pomažu istraživačima da brže shvate
da li vakcina deluje.
Mislim da je ovo istraživanje ključno,
zato što ću vam danas govoriti 6 minuta.
Tokom tog vremena,
otprilike 1.250 ljudi će biti zaraženo COVIDom-19.
Dvadeset jedna osoba će preminuti.
A onda će se ovaj obrazac ponoviti iz sata u sat i iz dana u dan,
dok ne budemo u stanju da vakcinišemo većinu od osam milijardi ljudi
pogođenih ovom globalnom krizom.
Naučnici su radili danonoćno
da te vakcine postanu stvarnost.
Ali šta bi mi trebalo da radimo kada cena čekanja tih vakcina
raste dnevno?
Ovde nastupaju studije kontrolisane ljudske infekcije.
One su drugačije od tradicionalnih ispitivanja treće faze vakcine
koja se odvijaju sada,
gde se ljudima da vakcina ili placebo
i zatraži se da se vrate svojim svakodnevnim životima.
Ovde, istraživači moraju da čekaju da vide koliko ljudi u svakoj grupi
bude inficirano.
Dok se dovoljno njih ne zarazi,
nemamo dovoljno podataka da znamo da li vakcina deluje.
Nalaženje efikasne vakcine ovom metodom
može trajati mesecima ili nekad godinama,
i potrebno je hiljade volontera.
Studije kontrolisane ljudske infekcije deluju brže
jer istraživači nadziru izloženost,
umesto čekanja da se ljudi razbole.
Zato umesto jedne godine,
možemo znati za manje od mesec dana
da li je vakcina efikasna.
Umesto hiljade volontera,
studija kontrolisane ljudske infekcije zavisi od samo 50 do 100.
Zato što znamo zasigurno
kada su ljudi izloženi i razviju bolest,
ova ispitivanja nam takođe dozvoljavaju da skupimo podatke
o ranim fazama infekcije i našem imunom odgovoru.
Ove podatke je nemoguće skupiti na bilo koji drugi način,
pogotovo inficirane ljude koji nikad ne pokazuju simptome.
Ovo znanje je važno za određivanje pravila
koja ograničavaju prenos COVIDa-19.
Sačuvano vreme se prevodi u dragocene mesece prednosti
na proizvodnju,
tera nas da brže pravimo efikasne COVID-19 vakcine.
Ova ispitivanja su korisna
iako skorašnji rezultati treće faze zvuče obećavajuće.
Dolazak prve vakcine će biti važno otkriće.
Nije baš bajkoviti završetak kojem se svi nadamo.
Trebaće nam brojne vakcine,
zato što nemamo potrebnu infrastrukturu
da imunizujemo svih osam milijardi ljudi na planeti sa samo jednom vrstom.
Svaki tip vakcine zahteva svoj specijalni proces i opremu
da se napravi, skladišti i isporuči.
Kad bismo imali više osposobljenih COVID-19 vakcina,
mogli bismo upotrebiti svu našu opremu u isto vreme.
Neki od vodećih kandidata moraju biti čuvani ekstremno hladni
pre nego što se isporuče ljudima.
Ovo može biti vrlo teško
pogotovo u zemljama gde ne postoji pouzdana struja
ili sigurna metoda da se skladište.
Naučnici koriste studije kontrolisane ljudske infekcije
stotinama godina.
Ubrzali su razvoj vakcina protiv tifoida i kolere,
i pomogli su nam da bolje razumemo kako se razvija imunitet
na stvari kao što su grip, malarija i denge.
Takođe smo ih koristili za druge tipove korona virusa u prošlosti.
Bilo je dosta razgovora
o tome da li su "izazov ispitivanja" previše rizična.
Slučajno mislim da su ti rizici vredni pokušaja.
Studije kontrolisane ljudske infekcije bi bile samo za mlade i zdrave učesnike -
između 20 i 29 godina.
Manje od jednog procenta ljudi u toj ciljnoj grupi
mora biti odvedeno u bolnicu nakon infekcije COVIDom-19.
Znači da bi čak bilo niže u studiji kontrolisane ljudske infekcije
zato što istrazivači proveravaju
da učesnici nemaju već postojeće bolesti.
Rizik da mlada zdrava osoba umre od COVIDa-19
je oko 5 hiljaditih delova procenta.
To znači na svakih 100.000 20-godišnjaka koji se inficiraju COVIDom-19,
oko petoro njih umre.
Da se porađam u Americi,
moj rizik od umiranja bi bio viši od toga.
Ili možete izabrati da razmišljate ovako.
Da je mojoj mlađoj sestri potreban bubreg,
ne bih oklevala ni trenutka da joj ponudim svoj.
I ako mogu da rizikujem na taj način da pomognem voljenom,
ima smisla dozvoliti ljudima da rizikuju na sličan način
da bi se ubrzao razvoj vakcine
koja bi doprinela ne samo njihovim voljenima,
već svima oko njih takođe.
Ima puno toga što i dalje ne znamo,
pogotovo o dugoročnim efektima infekcije COVIDom-19.
Javila sam se uprkos toj neizvesnosti
zato što se kao mnogi, osećam frustrirano
znajući da stotine hiljada ljudi umire.
I to ne računajući milione koji se muče
jer su mere za suzbijanje širenja uticale na njihovo psihičko,
emocionalno i mentalno zdravlje.
Izgleda da nisam jedina koja se oseća tako.
Od maja, preko 39.000 ljudi iz celog sveta
se javilo da učestvuje u potencijalnim ispitivanjima COVIDa-19
preko neprofitne organizacije "Dan ranije" čije osnivanje sam pomogla.
Zalažemo se za učesnike u studijama kontrolisane ljudske infekcije
i ohrabrujemo zainteresovane strane da započnu pripreme ispitivanja.
Još u maju,
kada su studije kontrolisane ljudske infekcije i dalje bile razmatrane
zbog njihove uloge u borbi protiv COVIDa-19,
Svetska zdravstvena organizacija navela je "Dan ranije"
kao primer vrste javnog angažovanja
koji je potreban da bi se počela studija kontrolisane ljudske infekcije.
Sredinom oktobra,
britanska vlada formalno je najavila svoje namere
da sprovede studiju kontrolisane ljudske infekcije početkom 2021. godine.
Jasno je da je pandemija COVIDa-19 globalna kriza.
Inspirisala je rekordne inovacije,
i naglasila je herojska dela mnogih ključnih radnika,
ali isto uzela i kastrofalne žrtve.
Dolazak svake nove vakcine nas dovodi korak bliže ponovnoj izgradnji.
Ali pravo globalno rešenje
leži u tim vakcinama koje su u rukama ljudi širom sveta.
Studije kontrolisane ljudske infekcije bi mogle biti deo rešenja.
Hvala vam.